Diari Oficial de la Generalitat Valenciana


Sumari del DOGV 6891, del 29-10-2012 (2012/9862)

RESOLUCIÓ de 21 de setembre de 2012, de la Direcció General de Justícia, de la Conselleria de Justícia i Benestar Social, per la qual s'adjudiquen destinacions als funcionaris del Cos de Metges Forenses que van superar les proves selectives convocades per Orde JUS/1656/2010, de 31 de maig, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6891

Data del DOGV
:   29-10-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/9862


Data del document
:   21-09-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de setembre de 2012, de la Direcció General de Justícia, de la Conselleria de Justícia i Benestar Social, per la qual s'adjudiquen destinacions als funcionaris del Cos de Metges Forenses que van superar les proves selectives convocades per Orde JUS/1656/2010, de 31 de maig, en l'àmbit de la Comunitat Valenciana. [2012/9862]  
D'acord amb el que establixen els articles 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, esta Direcció General de Justícia ha resolt adjudicar destinacions en els òrgans que es relacionen en l'annex als integrants del Cos de Metges Forenses nomenats funcionaris de carrera per l'Orde de 21 de setembre de 2012, tenint en compte el següent:  
  
Primer  
Els funcionaris del Cos de Metges Forenses als quals se'ls adjudica destinació en esta resolució han de prendre possessió del càrrec en horari de 08.30 a 09.30 en el termini de vint dies naturals comptadors des de l'endemà del dia de publicació d'esta resolució en el Boletín Oficial del Estado, d'acord amb el que establix l'article 29 del reial decret esmentat, en les seus següents en atenció a la província on es troba destinat el lloc adjudicat:  
Direcció Territorial d'Alacant, Rambla Méndez Núñez, número 41, 2a planta, 03388 Alacant.  
Direcció Territorial de Castelló, carrer Major, número 76, 12040 Castelló de la Plana.  
  
Segon  
Els funcionaris interins que actualment ocupen els llocs que han sigut adjudicats als aspirants aprovats cessaran el dia immediat anterior a què es produïsca la presa de possessió del titular.  
  
Tercer  
En compliment de la legislació sobre incompatibilitats del personal al servici de l'Administració Pública (Llei 53/1984, de 26 de desembre), que s'aplica al personal al servici de l'Administració de Justícia per raó de l'article 498 de la Llei Orgànica 6/1985, d'1 de juliol, del Poder Judicial, reformada per Llei Orgànica 19/2003, de 23 de desembre, els participants que tinguen ja la condició de funcionaris de carrera han de manifestar la seua opció en l'acta de presa de possessió.  
  
  
Quart  
Els funcionaris del Cos de Metges Forenses als quals s'adjudica destinació per raó d'esta resolució, a pesar d'haver sigut destinats amb caràcter forçós per l'orde de qualificació segons les seues preferències, no poden participar en un concurs de trasllats fins que no transcórreguen dos anys des de la data d'esta resolució. Per al còmput dels dos anys cal ajustar-se al que establix el paràgraf segon de l'article 529.3 de la Llei Orgànica 6/1985, d'1 de juliol, del Poder judicial.  
  
Quint  
Les places no adjudicades als aspirants de nou ingrés en el Cos de Metges Forenses mantenen la condició de desertes.  
  
Contra esta resolució, que posa fi a la via administrativa, les persones interessades poden interposar un recurs potestatiu de reposició davant d'esta Direcció General de Justícia en el termini d'un mes, o bé un recurs contenciós administratiu davant dels jutjats contenciosos administratius de València en el termini de dos mesos comptats a partir de l'endemà de la publicació en el Boletín Oficial del Estado.  
  
València, 21 de setembre de 2012.- El director general de Justícia: Julián Ángel González Sánchez.ANNEX  
  
  
  
  
\* \* \* \* \* \* \* \* \* \* \*  
  
Anexo  
  
